Fondán je poťahová hmota, vyrobená z cukrového sirupu. Podobá sa na marcipánovú hmotu, ktorú tvorí zmes jemne mletých mandlí a cukru. Fondán sa ľahko tvaruje aj farbí a zvyšuje trvanlivosť krému. Na torte pôsobí veľmi efektne a zvyšuje jej pevnosť, no nie vždy vyniká aj chuťou. Marcipán chutí naopak skvelo, no jeho cena je výrazne vyššia. Krém môže byť maslový, mascarpone, karamelový či obohatený o príchute celého sveta. A preto je vhodný tam, kde chcete zvýrazniť hlavne chuť.